Diari Oficial de la Generalitat Valenciana


Sumari del DOGV 4432, del 04-02-2003 (2003/1028)

Juí ordinari número 411/2002. Cèdula de notificació.
----------------------------------------------------

### Dades del document

Número de DOGV
:   4432

Data del DOGV
:   04-02-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/1028


Organisme emissor
:   Juzgado de Primera Instància Número 3 d'Elx

Tipus de document
:   Anunci

Juí ordinari número 411/2002. Cèdula de notificació. [2003/Q1028]
  
Jutjat de Primera Instància número 3 d'Elx
  
Juí: juí ordinari 000411/2002
  
Part demandant: José Martínez García i Josefa Hurtado González.
  
Part demandada: Locexhos, SL
  
En el juí a què es fa referència s'ha dictat la resolució el text de la qual, literalment, és el que es diu tot seguit:
  
Sentència
  
Elx, 22 de novembre de 2002
  
El magistrat jutge del Jutjat de Primera Instància número 3 d'Elx i partit judicial (abans Primera Instància i Instrucció número 5), Gonzalo de Diego Sierra, ha vist les presents actuacions del juí ordinari número 411/2002, sobre desnonament de finca urbana i reclamació de rendes, en virtut de demanda de José Martínez García i Josefa Hurtado González, representats per la procuradora Francisca Orts Mógica i sota la direcció tècnica del lletrat Alfredo Martínez Lidón, contra la mercantil Locexhos, SL, en situació processal de rebel·lia.
  
Antecedents de fet
  
1. La procuradora Francisca Orts Mógica va presentar la demanda, en la representació acreditada que ostenta, contra la mercantil Locexhos, SL, en la qual sol·licitava que, admés aquella, es dictara la sentència d'acord amb la pètita d'esta, que es dóna per reproduïda.
  
2. Mitjançant la interlocutòria, amb data de 10 de juny de 2002, es va admetre a tràmit la demanda i es va donar trasllat d'aquella a la demandada, perquè en el termini de 20 dies hàbils es personara i contestara, si li convenia segons dret.
  
3. Mitjançant la provisió amb data de 17 d'octubre de 2002, es va declarar a la demandada en rebel·lia i es va assenyalar per a la realització de l'audiència establida en els articles 414 i següents de la Llei d'Enjudiciament Civil el dia 20 de novembre de 2002. La qual es va portar a efecte amb el resultat que consta a les actuacions, i les actuacions van romandre vistes per a sentència, de conformitat amb el que es disposa en l'article 429.8 de la Llei d'Enjudiciament Civil, atés que únicament s'ha admés la prova de documents; sense que estos foren impugnats.
  
4. En la tramitació de les presents actuacions s'han observat totes les prescripcions legals.
  
Fonaments de dret
  
1. Exercita la part actora una acció adreçada a aconseguir que es declare la resolució del contracte d'arrendament que té per objecte el local situat al carrer de José Grau Niñoles, número 20, planta baixa, cantonada amb el carrer de Juan Díez Martínez, de la localitat d'Elx, i s'acorda, com a conseqüència, el desnonament de la demandada. D'acord amb el que es disposa en l'article 217 de la Llei d'Enjudiciament Civil, la demanda ha de ser íntegrament estimada, ja que els demandants han aconseguit demostrar, mitjançant el document aportat com a número 1, l'autenticitat de la qual no ha sigut qüestionada per la part demandada, que entre les parts hi ha un contracte d'arrendament, que té per objecte l'immoble esmentat anteriorment, i que la mercantil Locexhos, SL, no ha pagat la renda. És d'aplicació la causa de resolució del contracte establida en l'article 27.2 de la Llei d'Arrendaments Urbans de 1994.
  
Pels mateixos motius ha de ser estimada l'acció relativa a la reclamació de rendes d'acord amb el que s'ha pactat en el contracte subscrit amb data d'1 de febrer de 2002 (document número 1).
  
2. D'acord amb l'establit en l'article 394 de la Llei d'Enjudiciament Civil que acull com a criteri rector, a l'hora d'imposar les costes, el principi del venciment, estes les haurà de pagar la mercantil demandada.
  
Vists els articles esmentats, els seus concordants i els altres de general i pertinent aplicació a este cas,
  
Decisió
  
Que amb l'estimació íntegra de la demanda formulada per la procuradora Francisca Orts Mógica, en nom i representació de José Martínez García i Josefa Hurtado González:
  
1. Declare resolt el contracte d'arrendament que tenia per objecte el local situat al carrer de José Grau Niñoles, número 20, planta baixa, cantonada amb el carrer de Juan Díez Martínez, de la localitat d'Elx de forma que la mercantil demandada haurà de desallotjar la finca esmentada ja que, en cas contrari, es procedirà a efectuar el desnonament d'acord amb les disposicions legals.
  
2. Condemne la mercantil Locexhos, SL, a pagar als demandants la quantitat de 10.457,40 euros (deu mil quatre-cents cinquanta-set euros i quaranta cèntims), més els interessos legals reportats per esta des de la data de la reclamació judicial.
  
3. Condemne la demandada al pagament de les costes processals causades en el present procediment.
  
Esta és la meua sentència, contra la qual s'hi pot interposar, en el termini de cinc dies hàbils des de la notificació a les parts, un recurs d'apel·lació, en els termes establits en els articles 449, 455 i següents de la LEC del qual coneixerà l'Audiència Provincial d'Alacant, que pronuncie, mane i firme.
  
En atenció al desconeixement de l'actual domicili o residència de la part demandada, per la provisió d'esta data el jutge, de conformitat amb el que es disposa en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte per a portar a efecte la diligència de notificació de la sentència al demandat.